OpenLLM-France/wikimedia huggingface dataset:
# Espedizio militar

Espedizio militarra (latinezko expeditiotik) gatazka-lekua aberritik edo operazio-basetik bereizten den edozein gerra-ekintza da, komunikazio-lerro guztiak moztuta egonik.
Itsasoa da lerro hori hautsi dezakeen oztoporik handiena, eta nabigazioaren aurrerapen modernoek oztopo horren garrantzia asko murriztu badute ere, espedizio-taldeak orbita baten barruan mugitu behar da, hura antolatu eta urrutiko lurretara borrokatzera bidali zuen nazio edo estatuarekiko independentzia osoz.
Eragin bera dute lurreko distantzia handiek, non armada espedizionarioa aberritik nahitaez lagun edo gutxienez neutral izan behar duten lurraldeek banatzen duten.
Espedizio izenaren barnean sartzen dira erasoak edo Destakamentuak, non indar gutxi-asko handi batek bigarren mailako operazio militar bat burutzen duen armadaren muinetik urrun. Beraz, espedizio militarra gorputz nagusitik urrun talde batek egindako operazio partziala izan daiteke, gerra-lekutik bereizita dagoen lurralde batean, gerra bera operazio-leku batean, urrun edo aberritik bereizita.
Urrutiko lurraldeetara edo itsasoz haraindiko herrialdeetara doazen armada osoekin egindako espedizioek benetako gerraren alderdi guztiak eskaintzen dituzte, izan ere, laburbilduz, herrialdetik itsasoak edo lur hedadura handiek bereizten dituzten operazio-lekuetan egindako kanpainak baino ez baitira.

## Kanpo estekak

* Datuak: Q106823225
# Espejo de caballerías

Espejo de caballerías izenekoa XVI. mendearen lehen erdiko zalduntza liburu espainiar sail bat da. Hiru liburu edo zatiz osatua dago, lehenengo biak Pedro López de Santa Catalinak idatziak, eta hirugarrena Pedro de Reinosak. Saila zalduntza liburu espainiarren karolingiar ziklokoak dira, non Karlomagno enperadoreak eta bere zaldunek paper protagonistak dituzten.
Lehen liburua, 1525ean agertu zena, Matteo Maria Boiardoren Orlando inammorato olerki italiarraren itzulen libre bat da. Bigarrenak, lehen aldiz 1527an Toledon argitaratua, zenbait lan epiko italiarretatik datozen materialak uztartzen ditu, nagusiki Quarto libro de l'inamoramento de Orlando, Niccoló degli Agostinirena, Quinto, Raffaele Valcieco da Veronarena eta Sexto, Pierefrancesco Conterena. Hirugarrena, 1547an argitaratu zena, hau ere Toledon, erabat espainiar jatorrikoa da.
Bakoitza bere aldetik zein elkarrekin argitaratuak izan, Espejo de Caballerías osatzen duten lanek ospe handia lortu zuten, Cervantesek sail hau On Kixoteren liburutegiaren aukeraketan aipatzen du.
Libro segundo de Espejo de caballerías 2009an berreditatu zuen Alcalá de Henareseko Centro de Estudios Cervantinosek.

## Kanpo estekak

* Datuak: Q432574
# Espeka

Espeka tinko dagoen elementu bati ezker-eskuin eta gora eta beherako mugimenduak egiteko aukera ematen dion tresna da, gehienetan laua eta biribila. Automobiletako motorretan eta kutxa gotorrezko sarrailetan erabiltzen dira, eta baita ehungintzako inprimeriako makinetan ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Espeka-ardatz
* Espeka-ardatz gabeko pistoi-motor

## Kanpo estekak

* Datuak: Q495933
* Multimedia: Cams / Q495933
# Espeja de San Marcelino

Espeja de San Marcelino Soriako probintziako udalerria da. Soriatik 75 kilometrora dago. 2008ko erroldaren arabera 213 biztanle zituen 71,78 km²-ko azaleran.

## Kanpo estekak

* Datuak: Q836172
* Multimedia: Espeja de San Marcelino / Q836172
# Espeja

Espeja Salamancako udalerria da, Campo de Argañán eskualdean dagoena.
2009ko urtarrilaren 1eko erroldaren arabera 281 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalaren webgunea.
* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1769919
* Multimedia: Espeja / Q1769919
# Espejo (Kordoba)

Espejo Kordobako probintziako udalerria da Campiña Este - Guadajoz eskualdean dagoena. 2009ko urtarrilaren 1eko erroldaren arabera herriak 3.649 biztanle zituen.

## Ikus, gainera

* Kordobako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q675298
* Multimedia: Espejo (Córdoba) / Q675298
# Femme (2023ko filma)

Femme 2023ko Sam H. Freeman eta Ng Choon Ping britainiar zinema zuzendarien thrillerra da.

## Sinopsia

Oharra: Atal honek istorio osoa edo amaiera argitzen du.
Julesek Londresko klub batean lan egiten du drag queen gisa. Oholtza gainean, Aphrodite Banksen larruan sartzean, ikusleak erotu egiten dira; hura da tokiko erregina. Baina bere agertokia den klubaren babesetik irtetean, egoera oso bestelakoa da. Gau batean, Jules, oraindik ere Aphroditeren rolean, ondoko dendara sartuko da tabako bila. Gazte talde bat sartuko da bera bertan dagoela, eta Preston izeneko mutilak, Julesen presentziarekin gogaiturik, harengana hurbildu eta iseka egingo dio. Jules defendatu egingo da, gazteaz barre eginez, baina kalera irtetean taldeak eraso egingo dio, Jules odoletan eta erdi biluzik utzita.
Hiru hilabete geroago, Jules ez da etxetik irteten. Aphrodite atzean utzita, egongelako sofan bideojokoetara jolasten igarotzen du eguna. Gau batean, ordea, gay sauna batera joatea erabakiko du, eta, bere ezustekorako, bere erasotzaile Preston topatuko du bertan. Makillajerik eta ileorderik gabe, erasotzailea ez da ohartuko bera nor den, eta Julesek mendekua lortzeko aukera bat ikusiko du. Horretarako, drag era berri bat hartuko du, gizon maskulinoarena, eta Prestonen inguruan barneratuz joango da, femme-ak atsegin ez dituen ingurune batean.

## Aktoreak

* Nathan Stewart-Jarrett: Jules
* George Mackay: Preston
* Aaron Heffernan
* John McCrea: Toby
* Asha Reid: Alicia
* Peter Clements
* Antonia Clarke: Molly
* Moe Bar-El: Donovan

## Erreferentziak

* 1 2 «Mozorroek estalitakoak» Berria 2023-12-20 CC BY-SA 4.0 lizentziapean.

## Kanpo estekak

* Datuak: Q116250318
# Feminizidio

Feminizidioa (edo, orokorrean, generozidioa) emakumeen (edo gizonen) hilketa sistematikoa da. Motarik zabalduena emakumezkoen aurkako infatizidioa da, Txinan eta beste herrialde batzuetan egindakoa gizonezkoen proportzioa areagotzeko. Kasu ugari gertatzen ari dira modu lokalago batean azken urteotan Guatemala Hirian eta 1993tik Ciudad Juárezen (Mexiko), oraindik ondo ez ikertutako arrazoiengatik baina gorroto selektiboari lotuta dagoena.
Generozidio neologismoa Mary Anne Warrenek 1985ean lehen aldiz erabili zuen ,Gendercide: The Implications of Sex Selection liburuan, genozidio hitzetik eratorrita: feminizidioa, aldiz, XX. mendearen bukaeratik erabiltzen da.

## Ezaugarriak

Feminizidioa emakumea hiltzeari deritzo: kultura patriarkalaren eta genero biolentziaren parte da. Kontzeptua 1990ko hamarkadan erabiltzen hasi zen, genero bortizkeriaren muturreko eraso horieik izena emateko.
Feminizidioa ez da homizidiorako soilik aplikatzen, testuinguru zabalago baterako baizik, hori mantentzen duten testuinguru sozial, politiko, kultural, instituzional eta ekonomikoak dauzka. Propaganda, erritu, tradizio eta egunerokotasunean dauden ekintzen bidez maskulinizatutako gizartean, emakumeen menderatzea eragiten duten mekanismoak dituen sistemarako aplikatzen da, alegia.

### Homizidioaren eta feminizidioaren arteko desberdintasunak
#### Homizidioa

* Ondasun juridiko bat dago, bizitza.
* Biktima edozein sexutakoa da.
* Homizidio kasuetan faktore batzuk begiratzen dira (traizioa, planifikatzea, abantaila...).

#### Feminizidioa

* Hainbat ondasun juridiko daude, bizitza, duintasuna, integritatea...
* Biktima emakumea da.

### Feminizidio motak

Feminizidioen barruan, intimoa eta ez intimoa bereizten dira.

#### Intimoa

Feminizidioa biktimarekin harreman sentimentala edo familiartekoa duen edo izan duen norbaitek egiten badu.

#### Ez intimoa

Kontrako kasua da, hau da, erasotzaileak ez du inoiz harreman sentimentalik edo familiartekorik izan.

## Ikus, gainera

* Emakumeekiko indarkeria

## Erreferentziak

* ↑ «Espainar Zeinu Hizkuntza (EZH)» glosario.pikaramagazine.com (Noiz kontsultatua: 2019-03-09).

## Kanpo estekak

* (Ingelesez)(Gaztelaniaz)(Frantsesez)"The situation of the rights of women in Ciudad Juárez, Mexico: The right to be free from violence and discrimination"
* Datuak: Q1342425
* Multimedia: Femicide / Q1342425
# Femke Bol

Femke Bol (Amersfoort, 2000ko otsailaren 23a) herbeheretar atleta da, abiadura eta hesi lasterketetan aditua.
2024ko Udako Olinpiar Jokoetan hiru domina lortu zituen: urrezkoa 4 x 400 m lasterketa mistoan, zilarrezkoa 4 x 400 m lasterketan, eta brontzezkoa 400 m hesidun lasterketan. 2020ko Tokioko Olinpiar Jokoetan parte hartu zuen, 400 metroko hesietako proban brontzezko domina lortuz. Urrezko bi domina irabazi zituen Pista Estaliko Europako Atletismo Txapelketan 2021ean, 400 metroko eta 4 x 400 metroko probetan eta beste urrezko bat 2023ko pista estaliko 400 metrotan.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2021 | Tokio Japonia | 03 ! | 400m hesiak |
| 2024 | Paris (Frantzia) | 01 ! | 4 x 400 m mistoa |
| 2024 | Paris (Frantzia) | 02 ! | 4 x 400 m |
| 2024 | Paris (Frantzia) | 03 ! | 400 m hesiak |
| Munduko Txapelketa ||||
| Urtea | Lekua | Domina | Proba |
| 2022 | Eugene AEB | 02 ! | 400m hesiak |
| 2022 | Eugene AEB | 02 ! | 4 x 400 m mixtoak |
| 2023 | Budapest Hungaria | 01 ! | 400m hesiak |
| 2023 | Budapest Hungaria | 01 ! | 4 x 400 m |
| Pista Estaliko Munduko Txapelketa ||||
| Urtea | Lekua | Domina | Proba |
| 2022 | Belgrado Serbia | 02 ! | 400 m |
| 2022 | Belgrado Serbia | 02 ! | 4 x 400 m |
| Europako Txapelketa ||||
| Urtea | Lekua | Domina | Proba |
| 2022 | Munich Alemania | 01 ! | 400 m |
| 2022 | Munich Alemania | 01 ! | 400m hesiak |
| 2022 | Munich Alemania | 01 ! | 4 x 400 m |
| Pista Estaliko Europako Atletismo Txapelketa ||||
| Urtea | Lekua | Domina | Proba |
| 2021 | Torun Polonia | 01 ! | 400 m |
| 2021 | Torun Polonia | 01 ! | 4 x 400 m |
| 2023 | Istanbul Turkia | 01 ! | 400 m |
| 2023 | Istanbul Turkia | 01 ! | 4 x 400 m |
| Europako txapelketak (Sub20) ||||
| Urtea | Lekua | Domina | Proba |
| 2019 | Boras Suedia | 01 ! | 400m hesiak |
| Diamond League ||||
| Urtea | Urtea | Domina | Proba |
| 2021 | 2021 | 01 ! | 400m hesiak |
| 2022 | 2022 | 01 ! | 400m hesiak |

## Erreferentziak

* ↑ (Frantsesez) «Femke Bol» Jeux Olympiques Paris 2024.
* ↑ «Olympedia – Femke Bol» www.olympedia.org (Noiz kontsultatua: 2021-12-17).
* ↑ «Femke BOL | Profile | World Athletics» www.worldathletics.org (Noiz kontsultatua: 2021-12-17).
* ↑ «Bol and Warholm claim European indoor 400m crowns in Istanbul | REPORT | World Athletics» worldathletics.org (Noiz kontsultatua: 2023-03-05).

## Ikus, gainera

* Atletismoa 2024ko Udako Olinpiar Jokoetan

## Kanpo estekak

* (Ingelesez) World Athletics
* Datuak: Q69424112
* Multimedia: Femke Bol / Q69424112
# Femme Fatale (2002ko filma)

Femme Fatale 2002ko Brian De Palma estatubatuar zinema zuzendariaren thriller erotikoa bat da.

## Sinopsia

Oharra: Atal honek istorio osoa edo amaiera argitzen du.
Emakume eder batek hotel bateko gelan film bat ikusten du. Bere izena Laure Ash da, eta emakume limurtzaile bezain arriskutsua da: benetako femme fatale bat. Black Tie maitalearekin batera, Cannesko Zinemaldian kolpe bat prestatzen ari da.

## Aktoreak

* Rebecca Romijn: Laure Ash / Lily Watts
* Antonio Banderas: Nicolas Bardo
* Peter Coyote: Bruce Hewitt Watts
* Eriq Ebouaney: Black Tie
* Édouard Montoute: Racine
* Rie Rasmussen: Veronica
* Thierry Frémont: Serra inspektorea
* Gregg Henry: Shiff
* Éva Darlan: Irma
* Fiona Curzon: Stanfield Phillips

## Kanpo estekak

* Datuak: Q522185
# Fe de etarras

Fe de etarras (gaztelerazko hitz jokoa: Fe de erratas -hutsen zerrenda- eta etarras -etakideak- terminoetatik sortua) 2017ko Borja Kobeaga donostiar zinema zuzendariaren filma da, MediaPro eta Netflixek ekoiztua.

## Sinopsia

Oharra: Atal honek istorio osoa edo amaiera argitzen du.
2010eko uda beroan, Espainiako probintzia-hiriburu batean. Komando bitxi bat osatzen dute koldarra ez dela erakutsi behar duen beterano batek, konpromisoa bandaren iraupenaren mende duen bikote batek, eta komandoan sartuta Chuck Norris bezala sentituko dela uste duen mantxatar batek.

## Aktoreak

* Javier Cámara
* Gorka Otxoa
* Julian López
* Miren Ibarguren
* Ramón Barea
* Josean Bengoetxea
* Luis Bermejo
* Tina Sainz

## Erreferentziak

* ↑ «"Fe de etarras", primer filme de Netflix que va al Velódromo en el Zinemaldia» El Diario 2017-8-12.
* ↑ «‘Fe de etarras’, una comedia alocada sobre ETA, será la segunda película española de Netflix» El País 2017-5-16.
* ↑ www.sansebastianfestival.com

## Kanpo estekak

* Datuak: Q39933149
# Fear, uncertainty and doubt

Fear, uncertainty, and doubt (labur, FUD), marketinean erabiltzen den erretorika taktika baten izena da: beldurra, ziurgabetasuna eta zalantza, euskaraz.
FUD egiten duena saiatzen da iritzi publikoari pertzepzio negatibo bat sortzen, informazio ezkor eta azalekoa zabalduz. Enpresa jakin batek, adibidez, FUD erabili lezake konpetentziako enpresaren produktuen kontra egiteko fama txarra zabalduz. Batzuetan aldatzearen kostuak handiagoak direla pentsaraztea da helburua eta beste batzuetan konpetentziako enpresei hazten ez uztea.
Hitza hardware industrian sortu zen desinformazio taktikak izendatzeko eta, ordutik, oso sarri erabili izan da.

## Kanpo estekak

* Datuak: Q831648
# Feakle

Feakle (historikoki Feakell eta Fiakil, irlanderaz an Fhiacail, "Hortza" esan nahi du) Irlandako mendebaldeko Clare konderriaren ipar-ekialdean dagoen udalerria da. Scariff udalerritik 4,5 kilometro ipar-mendebaldera dago, Gort udalerrira doan errepidean.
Derg aintzira, Tulla eta Scariff udalerriak mugakide ditu.

## Kanpo estekak

* Feakle jaialdiaren webgunea (Ingelesez)
* Datuak: Q967804
* Multimedia: Feakle / Q967804
# Feans Padel Kluba

Feans Padel Club Bat da Kiroletako kluba Hiria Coruña , Espainia.Haren jarduera nagusia da Pádel-a Amateurra eta lehiaren sestran. Fundatu zuten 2006, garrantzizko klub gehiagoren bat izan Galizia Kirol honen haiek parte hartzen duten torneoan errealitatean Liga Provincial De Pádel.

## Kirol Ekintzak

* Feans Padel Club-en dagoen Escuela De Padel, dagoela zuzenduta 2 jokalari hobe Galizia: Borja Yribarren Eta Ignacio Otero(Borja eta Pio), ardura ematen direla antolatu izatera bideak eta klaseak.
* Klub hau torneo ospetsuaren antolatzailea da padel izatera Trofeo Teresa Herrera, Azken edizioak lortu zuela biltzea baina 250 pare inskribatu.

## Kiroletako Logros

* Liga Provincial Pádel 2007 Femeninoa
* Liga Provincial Pádel 2007 Masculina B
* Liga Provincial-en hobe jokalaria Pádel 2008 Marta Muñoz
* Liga Provincial Pádel 2008 Masculina C

## Instalazioak

* Murruaren pádel-aren 4 pista
* Kristalaren pádel-aren 3 pista
* Murruaren pádel-aren 1 pista
* 1 frontoi
* Jantziak
* Ibilgailuen geratzea
* Hartzea

## Kanpoko loturak

* Kiroletako kluba Padel Coruña
# Fe, Fi, Fo, Fum eta Phooey

Fe, Fi, Fo, Fum eta Phooey bost arratoi dira Ilargira joan zirenak, eta 75 aldiz inguratu zuten 1972ko Apolo 17 misioan. NASAk identifikazio-zenbaki hauek eman zizkien: A3305, A3326, A3356 eta A3400. Apollo 17an, Eugene Cernan, Harrison Schmitt eta Ronald Evansek eman zizkieten ezizenak. Lau sagu arrek, sagu eme batek, eta Evansek Apollo America komando-moduluan sei egun eta lau orduko errekor baten bidez orbitatu zuten Ilargia; Cernanek eta Schmittek, berriz, Apollo programako azken ilargi-txangoak egin zituzten.
Saguek banakako hodi-konpartimentuetan bidaiatu zuten aluminiozko edukiontzi baten barruan, "behar adinako janari-hornidura, tenperaturaren kontrola eta potasio superoxidoaren erreserba, CO2 xurgatu eta oxigeno freskoa ematen ziena". Arratoi ar bat (A-3352) hil egin zen bidaian, eta bizirik atera ziren lau arratoiak hil eta disekzionatu egin zituzten, Ilargitik itzultzean izango zuten informazio biologikorako.
Hiru astronautak eta bost arratoiak izan ziren bidaiatzen eta Ilargia orbitatzen azken lurtarrak. Evansek eta bost arratoiek espazio-hegaldien bi errekor partekatzen dituzte: Ilargiaren orbitan denbora gehien ematen duena (147 ordu eta 43 minutu), eta orbita gehien egin dituztenak (75).

## Xedea

Apollo 17a 1972ko abenduaren 7an abiatu eta Lurrera itzuli zen abenduaren 19an. Izpi kosmikoen esperimentu biologiko batek (BIOCORE) eraman zituen bost poltsiko-saguak (Perognathus longimembris). Espezie hori aukeratu zuten esperimenturako, ongi dokumentatutako erantzun biologikoak zituztelako. Espeziearen abantaila batzuk hauek dira: tamaina txikia, egoera isolatuan mantentzeko erraztasuna (misioak irauten duen bitartean ez du edateko urik behar eta hondakin oso kontzentratuak sortzen ditu) eta ingurumen-estresari aurre egiteko gaitasun egiaztatua.
Fe, Fi, Fo, Fum eta Phooey erradiazio-monitoreekin jarri zituzten beiren azpian, izpi kosmikoek kalterik egingo ote zieten ikusteko. Bost arratoietatik lau bizirik irten ziren hegalditik; ez zen zehaztu zergatik hil zen bosgarrena.
Lurrera itzuli ondoren, gainerako lau sagu biziak hil eta disekzionatu egin zituzten. Buru-azalean eta gibelean lesioak atzeman baziren ere, badirudi ez zeudela elkarrekin lotuta, eta ez zen uste izpi kosmikoen ondorio zirenik. Saguen erretina edo erraietan ez zen minik aurkitu. Apolo 17 Preliminary Science Report argitaratu zen unean, saguen garunak oraindik aztertu gabe zeuden, eta ondorengo azterketek, ordea, ez zuten efektu esanguratsurik erakutsi beren garunetan.

## Galeria

* 1972ko abenduaren 7ko Apoloren gaueko jaurtiketa
* Apollo 17 kapsula espaziala Hego Ozeano Barean urtzear dago.
* USS Ticonderoga, 1972ko abenduaren 19a (hiru astronautak itsasontzian zeuden)
* Misioaren intsignia

## Erreferentziak

* 1 2 Conocimiento, Ventana al. (December 4, 2019). The Last Lunar Travellers: Three Humans and Five Mice. .
* ↑ «APOLLO 17» history.nasa.gov.
* 1 2 «s4ch4» history.nasa.gov (Noiz kontsultatua: 2022-03-29).

## Kanpo estekak

* Datuak: Q60792971
# Feale ibaia

Feale ibaia (ingelesez River Feale eta irlanderaz An Fhéil edo Abhainn na Féile) Irlandako hego-mendebaldeko ibai bat da.
Cork konderriko Mullaghareirk mendietan, Rockchapel herrixkatik hurbil jaiotzen da, eta jada ipar-mendebalderako norantza harturik eta Kerry konderrian barneraturik, Abbeyfeale eta Listowel udalerriak zeharkatuz, azkenik Shannongo estuarioan itsasoratzen da (kostaldeko Ballybunion udalerritik kilometro batzuk hegoalderago). Ibai honetan arrantzaleen gozamenerako izokinak eta amurrainak ugari dira.

## Iruditegia

* Feale ibaia Listowel udalerria igaroz.

## Kanpo estekak

* Datuak: Q1413986
* Multimedia: River Feale / Q1413986
# Fear City

Fear City 1984ko Abel Ferrara estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Borroka-arteetan aditua den psikopata batek New Yorkeko striptease lokaletan diharduten neskak aukeratu ditu biktimatzat.

## Aktoreak

* Tom Berenger: Matt Rossi
* Billy Dee Williams: Al Wheeler
* Jack Scalia: Nicky Parzeno
* Melanie Griffith: Loretta
* Rossano Brazzi: Carmine
* Rae Dawn Chong: Leila
* John Foster: Pazzo
* Neil Clifford: Karate-hiltzailea
* María Conchita Alonso: Silver
* Joe Santos: Frank
* Ola Ray: Honey
* Tracy Griffith: Sandra Cook
* Emilia Crow: Bibi
* Jan Murray: Goldstein
* Janet Julian: Ruby
* Michael V. Gazzo: Mike
* Jan Murray: Goldstein
* Daniel Faraldo: Sanchez

## Erreferentziak

* ↑ www.sansebastianfestival.com
* ↑ Stevens, Brad. (2004). Abel Ferrara: the moral vision. Fab Press, 78 or..

## Kanpo estekak

* Datuak: Q1399258
# Fear and Loathing in Las Vegas (filma)

Fear and Loathing in Las Vegas (euskaraz Beldurra eta Nazka Las Vegasen), 1998ko Terry Gilliam britainiarrak zuzendutako umore beltzeko film bat da. Hunter S. Thompson estatubatuar idazlearen 1971ko izenburu berdineko eleberrian oinarritua dago. Johnny Depp eta Benicio del Toro aktoreek antzeztu zuten.
Estreinatu zen unean kritika onak nahiz txarrak jaso baina ekonomiko porrot egin zuen, halere denboraren poderioz kultuzko filma bilakatu da.
1998ko Cannesko Zinemaldian Urrezko Palmaren izendapena jaso zuen.

## Argumentua

Oharra: Atal honek istorio osoa edo amaiera argitzen du.
AEB, Nevada, Raoul Duke (Johnny Depp) eta Gonzo doktorea (Benicio del Toro) auto gorri deskapotable batean basamortuan barna Las Vegas hirira doaz. Autoaren maleteroak botika bat dirudi, bi marihuana potsatxa, 75 meskalina pilula, 5 azido orri eta beste hainbat droga mota baidaramatzate.

## Aktoreak
### Nagusiak

* Johnny Depp: Raoul Duke
* Benicio del Toro: Gonzo doktorea
* Tobey Maguire:Autoestopista
* Ellen Barkin: North Star kafetegiko zerbitzaria
* Gary Busey: Autobideko patruilaria
* Christina Ricci: Lucy
* Mark Harmon: Mint 400 aldizkariko kazetaria
* Cameron Diaz: Telebistako berriemaile ileoria
* Katherine Helmond: Mint Hoteleko harreragilea
* Michael Jeter: Elron Bumquist doktorea
* Craig Bierko: Lacerda
* Lyle Lovett: Errepideko pertsona
* Flea: Hippia

### Kameoak

* Christopher Meloni: Sven, Flamingo Hoteleko harreragilea
* Harry Dean Stanton: Epailea
* Troy Evans: Polizia burua
* Debbie Reynolds: Bere burua antzeztuz (ahotsa)
* Jenette Goldstein: Alice neskamea
* Verne Troyer: Wee zerbitzaria
* Gregory Itzin: Mint Hoteleko harreragilea
* Laraine Newman:Zapo-begidun andrea
* Penn Jillette: Bazooko Circus Barker
* Hunter S. Thompson: Bere burua antzeztuz

## Kanpo estekak

* IMDBko fitxa irakurgai (Ingelesez)
* Datuak: Q23395
# Fe Agenekoa

Fe (latinezko fides eta frantsesez foy, fedea), eliza katolikoaren santua eta martiria da . III. mendean Agenen (gaur egungo Frantzia) sortua. Erromatar-galiar familia aberats batekoa zen, eta kristau-fedea defendatu zuen, hil arte. Gresillara eraman zuten bertan torturatzeko, bertan erretzeko, San Lorentzo bezala, eta gresillan erretzen ari zela lepoa moztu zioten. 303. urtean akabatu zuten hamahiru urte besterik ez zituelarik, Maximiano enperadorearen erregealdian, Daziano prokontsularen auzitegian agertu ondoren. Harekin batera, Alberta ahizpa ere akabatu zuten, baita San Caprasio gotzaina ere eta horiekin batera martirien patua partekatu zuten hiriko beste hainbat biztanle kristau.

## Ikus, gainera

* Canczon de Santa Fe d'Agen.

## Kanpo estekak

* Datuak: Q972874
* Multimedia: Saint Faith / Q972874
# Fear a' Bhàta

Fear a' Bhàta (euskaraz Txalupako Gizona) Eskoziako abesti herrikoi bat da. XIX. mendean Lewis uharteko Tong udalerriko Sìne NicFhionnlaigh izeneko emakumeak uharte berdineko Uig udalerriko Dòmhnall MacRath arrantzale gaztea gortejatzeko asmoz idatzi zuen abesti bat da. Eskoziako galeraz idatzia dago, halere batzutan The Boatman izenburupean ingelesez ere abestu ohi da.

## Kanpo estekak

* Jennifer Shelton Licko abeslariaren Fear a' Bhàta abestiaren bertsioa entzungai (Eskoziako gaeleraz)
* Silly Wizard abeslariaren Fear a' Bhàta abestiaren bertsioa entzungai (Ingelesez)
* Capercaille taldearen Fear a' Bhàta abestiaren bertsioa entzungai (Eskoziako gaeleraz)
* Datuak: Q5439359